Дзінара Талгатаўна Смольская

Дзіна́ра Талга́таўна Смольская (у дзявоцтве Алімбе́кава; ) — беларуская біятланістка, алімпійская чэмпіёнка ў эстафеце на Алімпійскіх гульнях у Пхенчхане, удзельніца Кубка свету ў складзе зборнай Беларусі, чэмпіёнка міру сярод юніёраў, заслужаны майстар спорту Рэспублікі Беларусь.

 Кар’ера 

 Юніёрская кар’ера 
Пачала займацца спортам у  горада Чавусы, спачатку лыжным спортам, з 2008 года — біятлонам. Дзіцячы трэнер — Марыя Іванаўна Шыпікава, асабісты трэнер з падлеткавага ўзросту і па цяперашні час — Андрэй Алегавіч Іваноў. Неаднаразова перамагала ў юнацкіх спаборніцтвах нацыянальнага ўзроўню, у тым ліку ў рэспубліканскіх спаборніцтвах «Снежны снайпер» (2008), першынстве Беларусі па лыжным гонкам (2009), міжнародных спаборніцтвах на прызы Валерыя Кірыенкі і Ганны Багалій-Цітавец (2010), рэспубліканскай спартакіядзе па летняму біятлону (2011)Динара Алимбекова.

У міжнародных спаборніцтвах удзельнічае з 2011 года. На дэбютным для сябе чэмпіянаце свету сярод юніёраў, у 2011 году ў Нове-Места-на-Мораве, удзельнічала ў катэгорыі 19-летніх, будучы сама 15-гадовай, і заняла 21-е месца ў спрынце і 35-е у гонцы пераследаванні, у жаночай эстафеце ўдзельнічала сярод 21-летніх спартсменак, зборная Беларусі фінішавала адзінаццатай.

На юніёрскім чэмпіянаце свету 2012 года ў Контыялахты была восьмай у спрынце, дзясятай у гонцы праследавання і 19-й у індывідуальнай гонцы, а таксама дзявятай у эстафеце.

У 2014 году ўдзельнічала ў юніёрскім чэмпіянаце Еўропы ў Нове-Места-на-Мораве, але спаборнічаючы з спартсменкамі на тры года старэйшымі, не паказала высокіх вынікаў.

На чэмпіянаце свету сярод юніёраў 2015 года, які праходзіў у беларускіх Раўбічах, Алімбекава ў камандзе з Ганнай Сола і Дар’яй Блашко заваявала залаты медаль у жаночай эстафеце. У асабістых гонках Дзінара заняла чацвёртае месца ў спрынце, 12-е — у пасьюте і 27-е — у індывідуальнай гонцы.

У 2016 годзе выступала ў юніёрскіх спаборніцтвах пасля перанесенай траўмы і не змагла паказаць добрых вынікаў. На чэмпіянаце свету сярод юніёраў у Кэйлі-Грэдзіштэй лепшым вынікам Алімбекавай стала 20-е месца ў спрынце, а на юніёрскім чэмпіянаце Еўропы па біятлоне ў Славеніі — 11-е месца ў індывідуальнай гонцы.

 Дарослая кар’ера 
У Кубку IBU дэбютавала ў сезоне 2011/12, у 16-гадовым узросце. На этапе ў Аберціліахе заняла 63-е месца ў спрынце, а на этапе ў Ад-Мар’енэ ўпершыню прыняла ўдзел у эстафеце. У сезоне 2013/14 набрала свае першыя ачкі, заняўшы 40-е месца ў гонцы пераследу на этапе ў Аберціліахе. Лепшым вынікам спартсменкі на ўзроўні Кубка IBU з’яўляецца 2-е месца ў спрынце на этапе ў Бейтастолене ў сезоне 2016/17.

Прымала ўдзел у Чэмпіянаце Еўропы 2016 у Цюмені, дзе заняла 22-е месца ў спрынце, 30-е — у гонцы пераследу, 27-е ў мас-старце і дзявятае ў супер-міксце. У агульным заліку Кубка IBU 2015/16 заняла 52-е месца, набраўшы 111 ачкоў.

На Кубку свету дэбютавала ў лютым 2016 года на этапе ў Антхольцы, заняла 73-е месца ў спрынцеРоссийские биатлонистки заняли две трети пьедестала в спринте на этапе Кубка мира в Антхольце.

11 снежня 2020 года выйграла спрынт (7,5 км) на этапе Кубка свету па біятлоне ў аўстрыйскім Хахфільцэне.

 Удзел у Алімпійскіх гульнях 
ГодМесца правядзенняІндСпрПрМСЭстСмЭ2018 Пхёнчхан 56 20px

 Агульны залік у Кубку свету 
 2017—2018 — 74-е месца (24 ачкі)

 Спасылкі 

 Профіль на сайце Алімпійскіх гульняў 2018 года 

Катэгорыя:Біятланісткі Беларусі
Катэгорыя:Біятланісты на зімовых Алімпійскіх гульнях 2018 года
Катэгорыя:Біятланісты паводле алфавіта
Катэгорыя:Алімпійскія чэмпіёны ад Беларусі
Катэгорыя:Алімпійскія чэмпіёны па біятлоне
Катэгорыя:Спартсмены паводле алфавіта
Катэгорыя:Чэмпіёны зімовых Алімпійскіх гульняў 2018 года
Катэгорыя:Ганаровыя грамадзяне Чавускага раёна